Ritratt: Facebook - The Entertainers  Il-personalitajiet televiżivi Dan u San, il-kantanti Gianni Zammit u Krista Spiteri Lucas kif ukoll id-DJ u preżentatur radjofoniku Alfie Fabri se jkunu fost il-mistiedna ewlenin fil-programm tal-lejla ta' The Entertainers, il-varjetà televiżiva tas-Sibt filgħaxija fuq Net Television fid-8.30pm. Bi preżentazzjoni ta' Corazon Mizzi, din il-ġimgħa The Entertainers iwasslilkom sagħtejn u nofs ta' spettaklu b'divertiment garantit flimkien mal-band residenti mmexxija minn Mark Spiteri Lucas u bosta artisti mistiedna. Fuq kollox ir-rebħ ta' rigali kbar u mill-isbaħ. Minn dan l-istaġun The Entertainers qed jiċċelebra memorji minn deċenji li għaddew u li llum huma biss tifkiriet. F'dan il-programm imiss is-Snin 80 u s-Snin 2010. Minbarra l-mużika, l-ingredjenti ewlenin wara s-suċċess tal-programm, ikompli l-logħob bejn il-mistiedna li żgur għandhom iqanqlu tbissima fuq fomm it-telespettatri. Din il-ġimgħa titkompla l-ewwel fażi tas-seba' edizzjoni ta' The Entertainers Singing Challenge. Attrazzjonijiet oħra jinkludu l-Cocktail Bar ma' James Aquilina, Fashion Time b'pariri siewja dwar il-moda femminili minn Josette Sciberras.